**KLAIPĖDOS RAJONO savivaldybės taryba**

**SPRENDIMAS**

**DĖL** **MATERIALAUS ILGALAIKIO TURTO PERĖMIMO SAVIVALDYBĖS NUOSAVYBĖN IR JO** **PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021 m. gruodžio 23 d. Nr. T11-

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Klaipėdos rajono savivaldybės turto valdymo, naudojimo ir disponavimo juo tvarkos aprašo, patvirtinto Klaipėdos rajono savivaldybės tarybos 2021 m. gegužės 27 d. sprendimu Nr. T11-162 „Dėl Klaipėdos rajono savivaldybės turto valdymo, naudojimo ir disponavimo juo tvarkos aprašo patvirtinimo“, 4 punktu, atsižvelgdama į 2021 m. lapkričio 11 d. Nacionalinės švietimo agentūros raštą Nr. SD-3615 „Dėl materialaus ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, n u s p r e n d ž i a:

1. Sutikti perimti Klaipėdos rajono savivaldybės nuosavybėn savivaldybės savarankiškosioms funkcijoms ‒ savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas bei švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas ‒ įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą – 27 vnt. mobilių vaizdo įrašymo ir transliavimo įrenginius, kurių inventoriniai numeriai IT-018707/1-27, vieneto įsigijimo savikaina – 1072,06 Eur, įsigijimo savikaina iš viso – 28 945,62 Eur, vieneto likutinė vertė – 1072,06 Eur, bendra likutinė vertė iš viso – 28 945,62 Eur.

2. Įgalioti Klaipėdos rajono savivaldybės administracijos direktorių Klaipėdos rajono savivaldybės vardu pasirašyti sprendimo 1 punkte nurodyto turto priėmimo ir perdavimo aktus.

3. Perduoti šio sprendimo 1 punkte nurodytą turtą, jį perėmus savivaldybės nuosavybėn, švietimo įstaigoms valdyti, naudoti ir disponuoti juo patikėjimo teise pagal priede Nr. 1 išvardinto turto sąrašą (pridedama)

4. Savivaldybės nuosavybėn perduotas turtas bus panaudotas hibridinėms klasėms įrengti švietimo įstaigose.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: J. Ruškys

PARENGĖ: E. Jasienė

SUDERINTA:

D. Beliokaitė Č. Banevičius

V. Jasas A. Balnionienė

A. Jansonienė B. Markauskas

V. Valantinas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2021-11-22

Gargždai

**DĖL TARYBOS SPRENDIMO** „**DĖL MATERIALAUS ILGALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**PROJEKTO**

1. **Parengto sprendimo projekto tikslai, uždaviniai (ko sprendimo projektu norima pasiekti):**

Perimti Klaipėdos rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį turtą – 27 vnt. mobilių vaizdo įrašymo ir transliavimo įrenginių.

**2. Kuo vadovaujantis parengtas sprendimo projektas:**

Projektas rengiamas, kadangi Nacionalinė švietimo agentūra siūlo perduoti 27 vnt. mobilių vaizdo įrašymo ir transliavimo įrenginius, kurie būtų bus naudojamai hibridinėms klasėms įrengti, todėl reiktų priimti sprendimą turtą priimti. 2021 m. lapkričio 11 d. iš Nacionalinės švietimo agentūros gautas raštas Nr. SD-3615 „Dėl materialaus ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, kuriame prašo mūsų savivaldybės perimti nuosavybėn Nacionalinės švietimo agentūros patikėjimo teise valdomą valstybės ilgalaikį turtą. Sprendimas parengtas Lietuvos Respublikoje galiojančiais teisės aktais.

**3.** **Kaip šiuo metu yra teisiškai reglamentuojami projekte aptariami klausimai:**

Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu.

**4. Kokių rezultatų yra laukiama:**

Klaipėdos rajono savivaldybės švietimo įstaigos bus aprūpintos mobilių vaizdo įrašymo ir transliavimo įrenginiais – įrengtos hibridinės klasės. Perduodamas turtas yra įsigytas Europos socialinio fondo lėšomis įgyvendinant projektą „Įtraukiojo ugdymo galimybių plėtra, I etapas“ (Nr. 09.2.2-ESFA-V-707-03-0001).

**5. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Nėra.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Nėra.

**7. Projekto rengimo metu gauti specialistų vertinimai ir išvados. Ekonominiai apskaičiavimai:**

**8. Sprendimo įgyvendinimui reikalingos lėšos:**

Nereikalingos.

**9. Kiti, autoriaus nuomone, reikalingi pagrindimai ir paaiškinimai:**

2021 m. lapkričio 11 d. Nacionalinės švietimo agentūros raštas Nr. SD-3615 „Dėl materialaus ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“.

Projekto autorė

Statybos ir infrastruktūros skyriaus specialistė Eglė Jasienė